# data[].attributes.body
Sokszor nem tudjuk elképzelni, hogy a technológiai újítások miképp tehetik jobbá az életünket. Mint ahogy az internetről is sokan sokáig nem tudták elképzelni, hogy puszta szórakozáson kívül pénzkeresésre is lehet használni, úgy más technológiai újítások sem vezetnek azonnali paradigmaváltáshoz.
Sok tanár is azokban a sémákban gondolkodik, amelyet már megszokott, és nem lép ki a komfortzónájából, nem használja azokat az eszközöket, amelyek a diákság számára már a mindennapok szerves részeiként léteznek. Pont emiatt is veszik el a relevancia az oktatásból, mert tényleges szakadék tátong a diákok elvárásai és a tanárok kompetenciája, valamint attitűdje között.

Órát tervezni digitális forrásokkal pedig mára már elengedhetetlen része a tanári tevékenységeknek és kompetenciáknak. Néhány link a saját szaktárgyamhoz:

1. https://prezi.com/hu/
2. https://busyteacher.org
3. https://hu.duolingo.com
4. https://mrnussbaum.com/lang-arts/reading-comprehension-online

Az alábbiakban a mellékelt PIC-RAT mátrixból választottam ki két példát, amely a diákok és a technológia, valamint a tanár és az órai feladatok viszonyát mutatják be.

PT: A diákok és a technológia kapcsolata passzív ÉS a tanár csak a hagyományos órai munkát alakítja át a technológia segítségével.

Ilyen lehet egy Power Point prezentáció, amelynek van létjogosultsága. Sokkal hatékonyabb módszer, mintha krétával vagy filctollal írnánk a táblára, ugyanakkor itt még nem kell keressük a Messiást. Hasznos lehet, ha a ppt-k nyújtotta előnyöket alkalmazzuk – vizualitás, gondolatok közti kapcsolatok megjelenítése, rendszerszinten hol tart az óra –, ugyanakkor a diákok passzivitása miatt nem javaslom, hogy ez a fajta szervezési forma domináljon az órán.

IT: A diákok interakcióba lépnek a technológiával, MIKÖZBEN a tanár a hagyományos órai munkát átalakítja a technológia segítségével.

A Kahoot-tesztek lehet erre a kombinációra jó példa, mivel a tanár is digitális platformon jeleníti meg a kérdéseket és válaszlehetőségeket, és a diák is a saját okoseszközét használja. Azt nem gondolom, hogy tanulási eredmények és tanulástechnikai szempontból lényegesen jobb, mint egy hagyományos papír alapú teszt, mert ha mindenki Kahoot-tesztet készít, akkor a diákok fokozott figyelme már elveszik. Azonban mint a nagy egész egy része, jól sülhet el, ha alkalmazzuk. További előnye, hogy nem kell kinyomtatni, azonnal visszajelez; pontozási rendszere viszont sokakra ösztönzőleg hat, másokat viszont visszavet.

# data[].attributes.headline
Hogyan támogatják az idővonalas tanulási tevékenységek a kreativitást

# data[].attributes.subject
Hogyan támogatják az idővonalas tanulási tevékenységek a kreativitást

# data[].attributes.body
Véleményem szerint az idővonalak nemcsak olyan tantárgyaknál használhatóak, mint a történelem, ahol jellemzően lineáris felépítményű a tanmenet. Kétségtelen, hogy a törinél szembeötlő az idővonalak alkalmazása, de az már nem magától értetődő, hogy több idővonalat rakjunk egymás mellé, más-más országok idővonalait, fontos eseményeit hozzuk egy térbe, hogy lássuk, milyen összefüggések lehetnek látszólag különálló események mögött. Ha ezeket a kapcsokat megtaláltuk, akkor az idővonalak segíthetnek abban is, hogy visszafejtsük az ok-okozati kapcsolatok is.
Ha párhuzamos idővonalakat jelenítünk meg egymás mellett, akkor a történelem kiegészülhet más tudományokkal is: bele lehet venni a technikai vívmányokat, hiszen például hol lettek volna a velenceiek távcső nélkül, hogyan fedezhették volna fel a Jupiter holdjait, és abból hogyan nőhette volna magát ki a Hubble – vagy a majdani James Webb teleszkóp –, amely forradalmasítja világnézetünket.
Az idővonalak olyan szövetek lehetnek, amelyek a megbúvó összefüggéseket a felszínre hozzák, felnagyítják, és átalakíthatóvá teszik a jelent és a jövőt is.

Az idővonalakat az angoltanításon belül lehetne használni akár bemutatkozó projektek elkészítésére is, amikor valaki megmutathatja életének főbb állomásait, mérföldköveit, és mesélhet magáról, mik voltak a "gamechanger" pillanatok az életében, amelyek a jelenhez vezettek. Mert "jól csak a CV-vel lát az ember".

# data[].attributes.attachment_link.description
All the events are represented on the interactive timeline and can be visualized. You can review all the cause-and-effect relations of timeline

# data[].attributes.body
Véleményem szerint az angolórákon jól lehet alkalmazni a szófelhőket. Az alábbiakban 4 példát hozok fel, hogyan lehet ezzel az eszközzel színesíteni az órákat. Mellékletben pedig csatolok egy szófelhőkezdeményt, amelyet folyamatosan tovább lehet színesíteni.

Példák szófelhőkre:

1. Témakörök összefoglalása

Témakörök összefoglalásánál gyors és hatékony módszer lehet, ha a csoport összeírja a csoporttagok által fontosnak ítélt szavakat, és azok nem listaszerűen jelennek meg, hanem szófelhőben. Így akár a legfontosabb szavak, gondolatok ki is ugorhatnak, amelyekre a kevésbé használt szavakat kiegészítőként lehet alkalmazni egy dolgozat vagy szóbeli beszámoló során.

2. Érvelés

Tipikus nyelvvizsgaszituáció, hogy a vizsgázóknak össze kell írni az általuk legfontosabbnak vélt faktorokat, gondolatok egy adott témakörben. Például "What are some issues you have to deal with when you start a new job?"
Gyors brainstorming után bele lehet kapaszkodni a legfontosabb 2-3 témába, és azokról lehet rögtönzött beszélgetéseket kezdeményezni.

3. Kreatív írás

Minden tanuló 1-2 szót, kifejezést összedob a szófelhőben, majd a csoport ötleteit egy egészként mindenkinek történetbe kell ágyaznia. Vélemény szerint ez alkalmat adhat humoros, érdekes történetek felbukkanására, és minden tanuló meg tud mutatni magából egy kis darabot, hogyan szabadulnak el gondolatai egy aprócska ötletmagból.

4. Értékelés

A szófelhőket lehetne alkalmazni értékelésekhez is, mely során a diákok véleményüket, érzéseiket fejezhetik egy adott verssel, könyvvel, feladattal kapcsolatban, amelyet nemcsak az angolórák berkein belül lehet tartani, hanem ki lehet terjeszteni más órákra is. Fontos, hogy ezután a diákok kifejtsék véleményüket, hogy ne szó szinten maradjon meg az élmény, hanem komplex gondolatok formájában.

# data[].attributes.attachment_link.description
Interact with your audience using real-time voting. No installations or downloads required - and it's free!

# data[].attributes.body
Tanárként hitvallásom, hogy a diák számára a hiteles tanár a jó tanár, aki hibáit, saját arcát nem rejti el, hanem vállalja azt, aki, hiszen a hibákon keresztül tanul az ember, és ennek elfogadása teszi nyitottá a gyerekeket és felnőtteket is. Azt gondolom, hogy egy tanár tudása, ismeretanyaga olyan kötelező minimum, mint ahogy egy gitárosnál, hogy tud gitározni. De a zenekar akkor működik igazán, ha a gitáros – és a többi zenész is – jó csapattag, és olyan emberi értékekkel, komplex kompetenciákkal, és tudatos felelősségvállalással rendelkezik, amelyek a teljes csapat érdekeit szolgálják. Pontosan ilyen elven kell egy tanárnak is alárendelnie magát a közösségnek, és szolgálnia azt; azaz nem tudásanyagot kell átadnia, hanem a tanulást kell segítenie a közösségen belül a maga felkészültségével, tudásával, emberségével és rugalmasságával.
Mindenki különböző, így mindenkit más-más módon kell és lehet tanítani, de egy közös mindannyiunkban: azt csináljuk jól, amit igazán szeretünk – abban tudunk kiteljesedni; ilyen módon egy tanárnak feladata, hogy saját személyiségén és a tudatosan összeállított, tervezett feladatokon keresztül felkeltse a diák tudásszomját, hogy a tanulás támogatása szinte észrevétlenül megtörténhessen. Egy tanár személyiségjegyei a feladatok milyenségében és azok egymással való összefüggésében is meglátszanak, melyeket egy diák megérez, és ki is értékel, nem beszélve arról, hogy a tanár attitűdje erősen befolyásol(hat)ja a diák attitűdjét is, amellyel évekre el lehet valakit kedvetleníteni vagy egy életre való útravalóval felruházni.
A minőségi, egymással összefüggő, átfogó tudásra és pragmatikus alkalmazásra irányuló izgalmas feladatok, projektek felkeltik és fenntartják a diák érdeklődését, és katalizálják azt a folyamatot, amelyben a diák már autonóm, krikus gondolkodású személyiségként létezhet. A tanár tudatos tervezése, hogy tudja, milyen eszköztárral és képességekkel szeretné, hogy diákja kirepüljön a fészekből, alapvető és elengedhetetlen a minőségi tanulástámogatás szempontjából, így egy tanárnak a folyamatos érzelmi és tudásalapú önképzés ars poeticája kellene legyen.
Ebben a modern, 21. századi tanulástámogatási szemléletben, a modern pedagógiában helyezkedik el az IKT is, mely a jelen társadalom szerves részét alkotja. Ha a jelenkor ifjúsága és persze a felnőttek tetemes része is IKT eszközök segítségével tanul és éli mindennapjait, akkor ezeket a platformokat struccpolitika lenne nem alkalmazni az iskolákban. Ennek velejárója, hogy a tanároknak is folyamatosan meg kell újulniuk, így maradhatnak az iskolák releváns szereplők a modern társadalmakban.

# data[].attributes.body
10 kérdés a digitális történetmesélés világából:

https://create.kahoot.it/share/digital-storytelling/4a9065ef-3855-4589-afd1-189ff3531ad9

# data[].attributes.body
A digitális történetmesélést pl. érettségire készülés esetén szívesen használnám, még pedig úgy, hogy 3-4 fős csoportokra osztanám fel az osztályt, majd a szóbeli és az írásbeli egy-egy témakörét szétosztanám a csoport között – saját választásukat meghagynám. A csoporton belül adnék fő támpontokat, milyen elemek kerüljenek bele a történetmesélésbe – pl. szófelhő, mindmap, cikkek linkgyűjteménye képekkel, videókkal, saját kamerára felvett szóbeli próbavizsgával megtámogatva, ahol megjelennek és elhangoznak a kulcsszavak és -kifejezések. Így a csoport egyéni és kooperatív feladatok mentén állítaná össze a történetet, amelyet aztán megosztana az osztállyal, hogy az egy közös felkészülési bankból bárki számára kinyerhető legyen.

# data[].attributes.body
Az EPALE Magyarország és a Felnőttképzési Szakértők Országos Egyesülete előadásának első felében a DigKompról esett szó. Miközben a digitális kompetenciák szaknyelvének magyarításával foglalkozik a társaság, addig világosan kirajzolódik két nagyon is megfogható cél: az első, hogy a digitális kompetenciák ugyanannyira mérhatővé váljanak a munkáltatók és az adott pozícióra jelentkező(k) számára, mint például a Közös Európai Nyelvi Referenciakeret (Common European Framework of Reference for Languages). A paradigmaváltás másik pillére, hogy az eddig informatika vagy hasonló köntösbe öltöztetett tantárgyak ne feltétlenül tantárgyként jelenjenek meg az oktatási rendszerben, hanem mint digitális kompetencia; azaz a tanároknak kötelező minimumként előírt elemről beszélünk.
Az előadás második felében a hashtag.school oktatásszervező platform fejlesztőjétől, Prievara Tibortól kaptunk betekintést abba, hogyan lehet egy online platformon menedzselni osztályainkat – akár tanárként, akár diákként –, milyen előnyei vannak az ilyen oktatásszervező oldalaknak, és számos más hasonló oktatási platformhoz képest milyen előnyőkkel rendelkezik a hashtag.school oldal. Számomra két olyan 'feature' volt érdekes, amely igazán felkeltette az érdeklődésemet – noha azt is hozzá kell tennem, hogy az előadás nem fedte le az oldal teljes használatát.
Az egyik ilyen volt az értékelés alternatív értelmezése: a szokásos "jeles", "jó", "közepes", "elégséges", "elégtelen" helyett be lehetett állítani különböző szinteket, amelyek a diákok számára nem oly elrettentőek, és a skálát akár több mint 5 fokozatúvá is lehet duzzasztani. Így saját értékelési rendszerembe a "Jabba, a hutt" volt a legrosszabb, majd a fokozatok tetején a "Jedi mester" állt.
A másik funkció szorosan az elsőre épül, hiszen a szintek mellé lehet adni vagy gyűjteni pontokat – attól függően, hogy tanárokként vagy diákokként vagyunk bejelentkezve. A pontok pedig egy városépítő játékban beválthatóak épületekre, parkokra, így tudásunkból online birodalmat építhetünk.
A játékosítás (gamification) az offline térben is a nyelvtanítás és a nyelvtanulás része, így szinte magától értetődik, hogy az online térben is hasonló jelleggel lehet motiválni a diákokat – kiváltképpen a 2000-es évek után születetteket. Mondhatnánk, hogy feltalálták a kanálban a mélyedést. Bár semmiképp nem állnék ehhez cinikusan, hiszen ha egy jó rendszer működik, és az hatékony mind a diákok számára, mind a tanárok részéről is kevesebb vagy épp ugyanannyi, csak más típusú erő- és időbefektetést igényel, akkor szívből kívánok hozzá sok sikert diák és tanár részéről egyaránt!

# data[].attributes.body
Kattints a linkre, s ha nem játssza le, töltsd le, úgy menni fog!

https://anchor.fm/menet-elek3/episodes/Kultrtah-Kojak-kel-e945u3

vagy

https://www.podomatic.com/podcasts/iktforeva/episodes/2019-11-18T14_39_37-08_00

# data[].attributes.body
https://mm.tt/1353386964?t=AK1puhH64x

# data[].attributes.body
https://create.kahoot.it/details/irish-quiz/41b73552-3fe3-4c33-a25a-3dd35bb7a2bb

A kvíz segítségével el lehet kalauzolni a gyerekeket Írországba. Képek, videók, érdekességek bemutatásával és felvillantásával rá lehet őket venni, hogy saját maguk fedezzék fel a világot, és ehhez IKT-s eszközöket használjanak, amelyek kreatívan segítenek bővíteni, formálni a gyerekek tudását és növelni tanulási hajlandóságukat.

# data[].attributes.body
1. Google Naptár

A Google Naptár az angoltanításban egyfelől tökéletes arra, hogy heti, havi, vagy akár féléves tematikát lássanak át a tanulók, a dolgozatoknak, javítási lehetőségeknek kiszámítható legyen az ideje, melyekhez jegyzeteket írhatnak fel, és beállíthatnak hozzájuk értesítésőket, hogy időben elkezdhessék a felkészülést.

2. Google Drive

Magántanításban projektszintű feladatokban használom a Google Drive-ot, ahol mappákba rendezve tematikusan lehet vezetni feldolgozott cikkeket, fordításokat, linkgyűjteményeket lehet adott témákhoz gyűjteni, glosszáriumokat lehet kialakítani, ráadásul a párhuzamos szerkesztést is lehetővé teszi, ami segíti a csoporton belüli vagy diák-tanár közös munkáját.

3. Google Maps

A Google Mapsen belül be lehet állítani útvonalakat, amelyek gerincét képezhetik egy kulturális túrázásnak. Turnémenedzserként pl. egy Európa-turné megtervezése, költségek optimalizálása mindennapi feladatom, amelyet be lehet csempészni egy angolórára is, és olyan megoldásokon lehet brainstormolni, amelyekben a gyerekek saját maguk fedezhetnek fel helyeket, szállásokat, kitérőket, és a fantázájukat használhatják akár egy osztálykirándulás lebonyolításakor.

4. Google Groups

A Google Groups tökéletes lehet a csoporton belüli levelezésre, amelybe bekerülnek mind a közösséget érintő iskolai anyagok és információk, mind a közösséget összetartó közös hülyéskedések is. Természetesen ezek kialakítása és mederben tartása fontos feladat, de összekovácsoló ereje lehet.

5. Google keresés

"Google is your friend"... persze ez akkor igaz, ha jól tudod használni, megfelelően keresel cikkek, képek és bármilyen más tartalom között. A saját óráimon a tanulókat rá kell vezessem arra, csapásirányokat kell kijelölnöm, hogyan használhatják a Google-t barátjukként, és lelhetnek olyan tartalmakra, amelyek keresnek, vagy olyan tartalmakra, amelyek tágítják érdeklődési körüket. Az angol nyelvű keresés pedig egyértelműen az információhoz jutás alapja.

# data[].attributes.body
1. Macmillan dictionary – egynyelvű szótár, kiváló hangszintetizálóval, mely segíti a kiejtést:
https://www.macmillandictionary.com

2. TED – cutting-edge tudósok és izgalmas emberek előadásai (felirattal, szövegátirattal)
https://www.ted.com

3. Englishpage – átfogó grammatikai összefoglaló, ahol minden apróságot gyakorolni lehet
https://www.englishpage.com

4. Angol.Ertedmar – az Englishpage magyarított és szűkített változata, ami kezdőbb angolosok számára magyarul indítja el a tanulót
https://angol.ertedmar.hu

5. Perfect English Grammar (az Englishpage-gel együtt gyakorló és magyarázatot adó oldal)
https://www.perfect-english-grammar.com

6. YouTube – EngVid – Adam csatornája számos nyelvi magyarázatot ad, segíti a native jellegű kiejtést
https://www.youtube.com/user/EnglishTeacherAdam

7. ... In A Sentence – bármilyen ismeretlen szó beírásával olyan mondatokat kapsz, amellyel kontextusában lehet megismerni a szavakat
https://sentence.yourdictionary.com/

8. Linguee – EU-s szövegkorpuszok összehasonlításához kíváló felület
https://www.linguee.com

9. EU-s párhuzamos szövegek
https://eur-lex.europa.eu/homepage.html

10. MR NUSSBAUM – teljesen kezdőtől felsőfokű rövid olvasmányok ellenőrző kérdésekkel (a szöveg olvasása során ki lehet jelölni az ismeretlen szavakat)
https://mrnussbaum.com/lang-arts/reading-comprehension-online

# data[].attributes.body
A folyamatos értékelés, a digitális technológia segítségével azonnal megjeleníthető pontok, százalékok formájában bármilyen online felületen, amely ösztönözheti a diákokat arra, hogy még alaposabban megcsinálják az adott feladatot, magasabb pontszámokat érjenek el, így egyfajta kompetitív jelleggel lehet őket rávenni a tanulásra. A feladatok tervezését segíti az értékelési rendszer felállítása is, mely a tanulási eredményeket monitorozza. Így látszódhat, hogy a tanár által átadni kívánt értékek, kimeneti tanulási eredmények milyen minőségben valósultak meg valójában. A pont- vagy százalékos rendszer természetesen nem zárja ki azt sem, hogy a tanár hosszabb reflexiót adjon írásban, vagy épp rövid videóbejegyzés formájában.

# data[].attributes.body
A tanulási folyamat szervezése és irányítása digitális technológiai eszközök segítsége nélkül jobbára elképzelhetetlen manapság. Egy-egy emailes üzenetváltás tanár–csoport, tanár–diák, diák–diák között, a kiadott feladatok dokumentálása, monitorozása, értékelése a legkülönbözőbb e-learning felületeken az iskolák jelentős részében már adott, és felelés előtt sem a hagyományos napló nyílik. Ha valaki hiányzik a suliból, már nem érdekes, hogy nem tudta elkérni a tananyagot az osztálytársaktól, hiszen az online platformokon minden elérhető és pontosan nyomon követhető mind a diák, mind a tanár részéről, így a napi, heti, havi vagy akár a teljes félévi teendők előre kiszámíthatóak, és átfogó képet adnak arról, hogy a diákok honnan hová juthatnak el a tanulási folyamat során, milyen ismeretanyagot, készségeket és kompetenciákat kell elsajátítaniuk.